Peng Liyuan

Peng Liyuan (kinesisk: 彭丽媛, pinyin: Péng Lìyuán; født 20. november 1962 i fylket Yuncheng i dagens byprefektur Heze i provinsen Shandong), Folkerepublikken Kinas førstedame, er en kinesisk sanger (sopran) og offiser. Hun er gift med generalsekretæren for det kinesiske kommunistparti og Folkerepublikkens president, Xi Jinping.
Allerede som sangerinne ble hun meget godt kjent i Kina, og var antagelig til etter årtusenskiftet mer alment kjent i Kina enn ektemannen. 


== Liv og virke ==
Peng gikk inn i Folkets frigjøringshær i 1980, da hun var 18 år gammel. Hun begynte som vanlig soldat, men hennes sangferdigheter ble lagt merke til og hun fikk oppgaver som sangerinne for troppene. Hun opptrådte første gang på nasjonalt nivå under CCTS nyttårsgalla i 1982, med På håpets sletter.
Hun studerte ved Det kinesiske musikkonservatorium i Beijing. 
Peng var allerede en godt kjent sangerinne da hun møtte sin ektemann Xi Jinping. Han var da gift med datteren til den kinesiske ambassadør til Paris, men skilte seg fra henne. Paret giftet seg 1. september 1987. På den tiden var Xi viseborgermester av Xiamen (Amoy) i provinsen Fujian, og det var der de giftet seg. Fire dager etter bryllupet måtte Peng Liyuan reise tilbake til Beijing for å delta på en turnerende sangfestival som skulle på rundreise til USA og Canada. 
Hun har i mange år vært aktivt involvert i politikk, blant annet som medlem av den 11. nasjonale komite av Det kinesiske folks politisk konsultative konferanse. Hun er også «WHO Goodwill Ambassador», for innsatsen mot tuberkulose og hiv/aids, siden 2011.


== Sangkarriere ==
Hun sang særlig folkesanger, og er kjent i Kina blant annet for sine opptredender under statsfjernsynsselskapet CCTVs årlige nyttårsgalla under feiringen av kinesisk nyttår. Pengs sanger dreide seg om etniske og landlige temaer, med særlig fokus på bøndenes levevilkår. Hun har vunnet en rekke priser i sangkonkurranser rundt om i Kina.Blant hennes mest kjente innspillinger er Folk fra vår landsby (父老乡亲), Zhumulangma (珠穆朗玛, det tibetansk-kinesiske navnet på Mount Everest) og På håpets sletter (在希望的田野上). Peng Liyuan er tilknyttet Folkets frigjøringshær med den militære grad generalmajor. Hun var blant de første i Kina som tok mastergrad i tradisjonell folkemusikk etter at dette mastergradsstudiet ble etablert i 1980-årene.


== Utvalg av hennes folkesanger ==
[Med henvisning til opptak; lydkvaliteten varierer]

Zai xiwang de tianye shang 在希望的田野上 *
Yimeng Shan xiaodiao 沂蒙山小调 *
Zai Zhongguo dadi 在中国大地上 *
Shuo liao zhai 说聊斋 *
Pengyou 朋友 *
Fulao xiangqin 父老乡亲 * Arkivert 20. oktober 2014 hos Wayback Machine.
Baoda 报答 *
Zhangsheng yu hecai 掌声与喝彩 *
Baifa qinniang 白发亲娘 *
Zhongguo de yueliang 中国的月亮 *
Huai hua hai 槐花海 *
Women shi Huang He Tai Shan 我们是黄河泰山 *
Zhongguo geju jingdian changduan 中国歌剧经典唱段 *
Er quan yin yue 二泉印月 *
Zhumulangma 珠穆朗玛 *
Huang He yu niang 黄河渔娘 *
Gechang ba, chun zhi sheng 歌唱吧，春之声 *
Huang He yuan 黄河怨 *
Zhongguo geju „mu lan shipian“ 中国歌剧《木兰诗篇》*
Meiren 美人 *
Xiang jiang mingyue ye 香江明月夜 *


== Referanser ==


== Eksterne lenker ==
(en) Peng Liyuan – kategori av bilder, video eller lyd på Commons 
(en) Peng Liyuan på Internet Movie Database 
(no) Kinas syngende førstedame
Peng Liyuans hjemmeside hos Sina.com
YouTube-klipp med Peng Liyuan
Et annet YouTube-klipp